Santa Eulalia de Gállego

Santa Eulalia de Gállego [santaeŭLAlja deGAljego] (en aragona Santolaria de Galligo​) estas municipo de Hispanio, en la plej okcidenta parto de la komarko Hoya de Huesca (ĉefe de la Provinco Huesca) sed apartenanta al la plej nordorienta parto de la Provinco Zaragozo (regiono Aragono). La municipo enhavas ankaŭ la loĝlokon Sierra Estronad.

 Geografio 
Ĝia municipa teritorio estas en la plej okcidenta parto de la komarko Hoya de Huesca, sud de tiu de Murillo de Gállego. La loĝloko mem sur la maldekstra bordo de la rivero Gállego (505 msm) estas komunikata laŭ la ŝoseo A-1202 kun Ayerbe oriente kaj pli fora Biel nordokcidente. Proksima Murillo de Gállego estas alirebla nur tra Ayerbe.

 Limoj 
eta|maldekstre|220ra|Panoramo.
 Oriente: Ayerbe
 Norde kaj oriente: Murillo de Gállego
 Okcidente: Agüero kaj Luna
 Sude: Murillo de Gállego kaj Ardisa

 Historio 
En la Mezepoko estis setlejoj de monaĥoj devenaj de la komarko Cinco Villas. Antaŭe estis ĉasejo.

"Pontaz" estas restaĵoj de piliero en la centro de la rivero indikas strukturon de nefinita ponto aŭ bazo por ligna trapasejo. La formo de "Molinaz", iama farunfabriko, montras ian tipon de defendejo por paspagejo.

Kiel loĝloko estis dokumentata aparteno al Murillo de Gállego ĝis sia dependiĝo en la 19-a jarcento. Ĝi atingis maksimuman loĝantaron komence de la 20- jarcento (900 loĝantoj). De tiu epoko estas la lernejoj en kiu lernis 80 infanoj kaj 80 infaninoj. Poste la rura elmigrado malaltigis la loĝadon ĝis nunaj 102 loĝantoj (2022), kiam okazas nur somera reveno de emerituloj kaj junuloj cele al projektoj de loka disvolvigo.

 Ekonomio 
La loka ekonomio evoluis el la tradiciaj agrikulturo kaj brutobredado al turismaj servoj. La restanta agrikulturo estas tre teknika kaj mekanizita. La devennomo de lokaj vinoj "Ribera del Gállego - Cinco Villas" helpis la kreadon de vinproduktejo kaj la organizadon de vinfoiro en la municipo.

Du ruraj domoj kaj unu hotelo formas la turisman proponon ĉefe cele al entreprenoj de riskaj akvosportoj en la rivero Gállego, kiuj uzas la strandojn de Santa Eulalia ĉe la rivero Gállego kiel en- kaj el-kanuado de grupa aktiveco.

 Demografio 
 Demografia evoluo 1900  1910  1930  1940  1950  1960  1970  1981  1986  1992  1999  2004902 889760614493282 207151 136  134  130 134

 Monumentoj 
 Religiaj monumentoj 
 Ermitejo de Sankta Johano de Barto
 Ermitejo de Sankta Petro Martira
 Ermitejo de Sankta Kiteria (en la foto de la tabelo)
 Preĝejo de Sankta Eŭlalia/Olaria

 Civilaj monumentoj 
 Polmoludejo de la Placo
 Lavejo de la ravino
 Fonto d'o lugar
 Fonto Andrea
 Fera ponto super la rivero Gállego
 Casa Arbués (domego)
 Pozo i Chelo, neĝujo

 Kulturo 
En la loĝloko (ĉefe ĉe la maljunuloj) pluas la uzado de la aragona lingvo.

 Vidu ankaŭ 
 Municipoj de la provinco Zaragozo

 Referencoj 

 Eksteraj ligiloj 

 Santa Eulalia de Gállego

Kategorio:Loĝlokoj de provinco Zaragozo
Kategorio:Municipoj de la provinco Zaragozo